LV
C 208/66
Eiropas Savienības Oficiālais Vēstnesis
15.6.2023.
garša: saldena, augļaina un viegli savelkoša, mitruma saturs: ≤ 12%, glicirizīna saturs: ≤ 5% sausnas.
Saknes ekstrakts: krāsa: no apdedzināta māla kastaņbrūnas līdz melnai, garša: saldeni rūgtena, aromātiska, stipra un paliekoša, mitruma saturs: no 9 līdz 15 %, glicirizīna saturs: ≤ 6% sausnas.
3.3.
Dzīvnieku barība (tikai dzīvnieku izcelsmes produktiem) un izejvielas (tikai pārstrādātiem produktiem) —
3.4.
Konkrēti ražošanas posmi, kas jāveic noteiktajā ģeogrāfiskajā apgabalā Visi ražošanas procesa posmi no audzēšanas līdz novākšanai, kā arī žāvēšana un pārstrāde jāveic noteiktajā ģeogrāfiskajā apgabalā.
3.5.
Ar reģistrēto nosaukumu apzīmētā produkta griešanas, rīvēšanas, iepakošanas u. c. īpašie noteikumi Produktu ar ACVN “Liquirizia di Calabria” piedāvā tirdzniecībā kartona, stikla, metāla, keramikas, polipropilēna un augsta blīvuma (termoplastiska) polietilēna iepakojumos, kā arī visu to materiālu iepakojumos, kas atļauti ar spēkā esošajiem noteikumiem pārtikas produktu iepakojumu materiālu jomā.
Iepakojumu satura svars var būt no 5 g līdz 25 kg.
Katru iepakojumu jāaizzīmogo tā, ka to nevar atvērt, nepārplēšot zīmogu.
3.6.
Ar reģistrēto nosaukumu apzīmētā ražojuma marķēšanas īpašie noteikumi Etiķetē jānorāda nosaukuma logotips un pārbaudes struktūras piešķirtais kārtas numurs.
ACVN “Liquirizia di Calabria” logotipā atveidots stilizēts rombs ar vienādām malām un 90° leņķiem.
Logotipa iekšienē atveidotajam uzrakstam jābūt vismaz 0,5 cm gan augstumā, gan platumā.
Logotips var būt nodrukāts jebkurā krāsā.
4.
Ģeogrāfiskā apgabala īsa definīcija Produkta “Liquirizia di Calabria” ražošanas apgabalā ietilpst visu to pašvaldību teritorija, kuras uzskaitītas produkta specifikācijā un kurās Glycyrrhiza glabra sugas vietējās “tipiskās varietātes” augi, ko Kalabrijā sauc par cordara, savvaļā vai kultūrā aug vietās līdz 650 m augstumam virs jūras līmeņa.
Apgabalu ziemeļos norobežo un no Bazilikatas [Basilicata] reģiona atdala Pollīno [Pollino] kalnu masīvs, kas virzienā uz ziemeļaustrumiem ar lēzenām nogāzēm pāriet Rocca Imperiale teritorijā.
Apgabalā ietilpst Crati ielejas teritorijas, kas stiepjas gar kreiso un labo krastu upei, kura, tecēdama no dienvidiem uz ziemeļiem un šķērsojot Sibari līdzenumu, ziemeļaustrumos ietek Jonijas jūrā.
Tirēnu jūras puses nogāzē attiecīgie apgabali stiepjas no ziemeļiem uz dienvidiem un ietver apvidus no Falconara Albanese pašvaldības teritorijas līdz Nicotera pašvaldības teritorijai.
Jonijas jūras puses nogāzē apgabals, sākot no ziemeļiem, ietver plašo Sibari līdzenumu Krotones [Crotone] provincē un stiepjas līdz pat Kalabrijas galējiem dienvidiem.